google/wiki40b huggingface dataset:
Telgárt

Polohopis

Obec leží na východnom okraji breznianskeho okresu i kraja. Telgártom preteká potok Zubrovica, Hron, prameniaci pod sedlom Besník, preteká jeho južným okrajom. Je najvyššie položenou horehronskou obcou, rozprestierajúcou sa na južných svahoch Kráľovej hole, resp. Kráľovej skaly. Obcou vedie cesta I/66, ako aj železničná trať Brezno – Margecany s jedinečným tunelom. Asi 3 km severovýchodne sa nachádza sedlo Besník, ktorý trať prekonáva ďalším tunelom s najvyšším bodom tratí s normálnym rozchodom na Slovensku (955 m n. m.).

Dejiny

Najstaršie zmienky o osade Tiergarten pochádza z roku 1326. Tá však neležala pri Hrone, ako je tomu dnes, ale na starej ceste z Gemera do Spiša pri riečke Hnilec. Založil ju Šoltýs Mikuláš, syn Ladislava Kuna zo Spiša. Oblasť bola už v roku 1288, kedy sa spomína ako kráľovský poľovnícky revír. Ten zahŕňal územie od Muráňa a častým návštevníkom tu bol kráľ Matej Korvín, s ktorým sa viažu mnohé legendy a povesti. Po pôvodnej osade sa zachovali chotárne názvy ako „starý cintorín“ či „starý hostinec“. Nie je známy dôvod ani čas opustenia danej lokality, no už v 14. a 15. storočí nastala v obci kolonizácia. V tom čase obec patrila pod muránske panstvo a neskôr Gemersko-malohontskej župy.
Obyvatelia sa zaoberali chovom dobytka a oviec, ťažbou a spracovaním dreva a povozníctvom. Významným impulzom pre celú oblasť bol rozvoj železiarskeho priemyslu, ktorý dal prácu veľkej časti Horehronského Gemera. Prosperujúca obec prešla počas pôsobenia Istvana Koháryho na gréckokatolícku vieru a v roku 1784 aj s prispením Františka Koháryho vybudovala nový kostol. Veľký význam pre celú oblasť malo vybudovanie železničnej trate Červená Skala – Margecany, ktorá výrazne zjednodušila cestovanie a prepravu tovaru v hornatom kraji. V Telgárte počas výstavby trate žilo až okolo 5 000 obyvateľov, z čoho bolo až 3 200 robotníkov a technikov. Zavedením elektriny a telegrafu, vybudovaním vodovodu a ciest a rozbehnutím výstavby školy sa výrazne zlepšili podmienky pre život obyvateľov. Rozvíjali sa tradície, kultúra i šport, no sľubný rozvoj zastavila druhá svetová vojna. 
Počas Slovenského národného povstania sa o oblasť Telgártu viedli ťažké boje. Pri protiútoku vedenom 5. septembra 1944 sa podarilo povstalcom spolu s partizánmi vytlačiť posilnenú rotu nemeckej 1. tankovej armády k sedlu Besník. V obci pri bojoch vypuklo viacero požiarov a napokon celá vyhorela. Bolo zničených 263 domov a zahynuli 3 obyvatelia.
V rokoch obec 1948 – 1990 mala obec názov Švermovo, na počesť Jana Švermu (1901 – 1944), českého komunistického politika a účastníka SNP.

Turistika

Telgárt je východiskovým miestom viacerých trás na Kráľovu hoľu, no tiež cez sedlo Besník do susedných pohorí. Jedinečnými atrakciami sú železničné tunely a viadukt, turistom slúži miestny penzión a blízky lyžiarsky areál.
Nový svet (týždenník)

Nový svet  je ilustrovaný spoločenský týždenník, ktorý vychádzal na Slovensku počas 2. svetovej vojny.
Časopis vychádzal v Bratislave každú sobotu. Hlavný zodpovedný redaktor bol Jozef Rudinský, zodp. redaktor Anton Granatier. Maj., vydavateľ a zodp. redaktor Jozef Nižnánsky. Časopis vydával Knihospol v Bratislave, tlačil sa v Bratislave a v Žiline.
Bol to ilustrovaný spoločenský týždenník, rozšírený najmä medzi inteligenciou. Vychádzal v náklade 24 000 exemplárov. Nový svet donášal rozprávky, novely, neskôr romány, príspevky o filme, divadle, články z národopisu, cykly príspevkov o mestách, obrázkové reportáže.
Korenie

Korenie alebo korenina je prírodná pochutina používaná na zvýraznenie alebo vytvorenie chuti jedla. Korenia sú ponímané ako časti špeciálnych rastlín, preto napríklad soľ sa v tomto zmysle nepovažuje za korenie.
K orenie v užšom zmysle je len čierne korenie.

Dejiny

Korenie sa v minulosti privážalo najskôr z Ázie a bolo predmetom výnosného obchodu. Neskôr po vytvorení obchodných vzťahov s objavenou Amerikou sa sortiment rozšíril najmä o indiánske korenia.
Villetoureix

Poloha

Obec má rozlohu 16,4 km². Najvyšší bod je položený 161 m n. m. a najnižší bod 56 m n. m.

Obyvateľstvo

Počet obyvateľov obce je 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Manětín

Dejiny

Na mieste dnešného barokového zámku pôvodne stála stredoveká tvrdza. Potom, čo v roku 1560 rod Hrobčických získal manětínske panstvo od Švamberkovcov, stalo sa mesto skutočným centrom panstva a Jeroným Hrobčický z Hrobčic tvrdzu rozšíril a prestaval na zámok.
Barokovú prestavbu zadali Václav Josef Lažanský a jeho manželka Marie Gabriela po veľkom požiari v roku 1712, ktorý postihol celé centrum mesta vrátane zámku. Autorom barokovej podoby zámku je pravdepodobne neskorší cisársky staviteľ Tomáš Hafenecker, ktorý v rokoch 1712 až 1715 vypracoval projekt prestavby.
Demange-aux-Eaux

Poloha

Obec má rozlohu 24,86 km². Najvyšší bod je položený 396 m n. m. a najnižší bod 267 m n. m.

Obyvateľstvo

Počet obyvateľov obce je 546 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Christophe-de-Double

Poloha

Obec má rozlohu 36,13 km². Najvyšší bod je položený 108 m n. m. a najnižší bod 24 m n. m.

Obyvateľstvo

Počet obyvateľov obce je 658 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frespech

Poloha

Obec má rozlohu 11,7 km². Najvyšší bod je položený 230 m n. m. a najnižší bod 88 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Černý důl (prírodná pamiatka, okres Opava)

Ochrana

Predmetom ochrany je opustená baňa - zimovisko mnohých druhov netopierov a ďalšej fauny a flóry na lokalite bývalej bridlicovej haldy a priľahlého lesného porastu.
Acinetobacter

Acinetobacter je rod gramnegatívnych aeróbnych (k životu potrebujú kyslík) baktérií. Obsahuje 12 druhov (1999), ktoré sa vzájomne odlišujú spôsobom výživy. Majú tvar paličiek alebo kokov; väčšinou ako páry alebo retiazky. Majú bunkovú stenu, netvoria spóry. Vyskytujú sa bežne v prírode, na koži a slizniciach. U oslabených ľudí môže vyvolať ochorenie (podmienečný patogén) – celý rod je rezistentný na penicilín, čiastočne i na cefalosporíny.
Objediňonnaja Aviastroiteľnaja Korporacija

História

Spoločnosť bola založená vo februári 2006 prezidentom Ruska Vladimirom Putinom v rámci plánu na znovuoživenie leteckého priemyslu, ktorý utrpel značné škody po rozpade Sovietskeho zväzu.
Unifikovaný signál

Pre prenos informácie v kybernetike, medzi jednotlivými časťami automatizovaného systému boli dohodou zavedené určité veľkosti signálu tak, aby sa racionálne mohli vyrábať nákladnejšie členy automatizačného reťazca, ako sú regulátory, zapisovače a zobrazovacie členy.
Ich vstupy a výstupy sú nastavené práve pre signály určitej veľkosti pri využití celého rozsahu. To "modularizuje" systém. Aby mali dostatočnú veľkosť chrániaciu informáciu, ktorú prenášajú, pred nežiaducim rušením (šumom).
Napäťový unifikovaný signál: 0 až 10 V alebo -10 až +10 V
Prúdový unifikovaný signál:  0 až 20 mA alebo 4 až 20 mA
Pneumatický unifikovaný signál má hodnotu: 0,02 až 0,1 MPa
Kyselina vínna

Kyselina vínna je biela kryštalická organická kyselina. Nachádza sa v mnohých rastlinách (napríklad v citrusoch) a je jednou z najdôležitejších kyselín nachádzajúcich sa vo víne. Pridáva sa do jedál na dodanie kyslej chuti a používa sa tiež ako antioxidant. Jej soli sa nazývajú vínany alebo tartaráty. Systémový názov kyseliny vínnej je kyselina 2,3-dihydroxybutándiová.
Kyselina vínna bola po prvýkrát izolovaná z vínanu draselného (kálium-tartarátu). Jej chiralita bola objavená v roku 1832 Jeanom Baptistom Biotom, ktorý spozoroval jej schopnosť otáčať rovinu polarizovaného svetla. Louis Pasteur pokračoval v týchto výskumoch a keď v roku 1847 skúmal tvary kryštálov kyseliny vínnej, zistil, že sú asymetrické. Pasteur bol prvý, kto vyrobil čistú vzorku ľavotočivej kyseliny vínnej (kyseliny D-(-)-vínnej).

Stereochémia

Bežne sa vyskytujúca kyselina vínna je chirálna, t. j. jej molekuly sú navzájom nestotožniteľné s ich zrkadlovými obrazmi. Je dôležitou surovinou v organickej chémii, z ktorej sa syntetizujú ďalšie chirálne zlúčeniny. Prirodzene vyskytujúca sa forma kyseliny vínnej je kyselina L-(+)-vínna (pravotočivá kyselina vínna). Jej zrkadlový obraz (enantiomér) - kyselina D-(−)-vínna (ľavotočivá kyselina vínna) a achirálna forma - kyselina mezovínna sú pripravované umelo. Je potrebné si uvedomiť, že pomenovanie izomérov kyseliny vínnej ako pravotočivý a ľavotočivý nesúvisí s ich D alebo L konfiguráciou (tá je odvodená od referenčných zlúčenín D- resp. L-glyceraldehyd), ale so smerom otáčania roviny polarizovaného svetla, kde (+) = pravotočivý a (−) = ľavotočivý stereoizomér. Kyselina L-(+)-vínna a kyselina D-(−)-vínna sú si navzájom enantiomérmi a kyselina mezovínna je diastereomérom (diastereoizomérom) voči im obom. 
Vzácne sa vyskytujúca opticky neaktívna forma kyseliny vínnej, kyselina DL-vínna, je ekvimolárnou (1:1) zmesou ľavotočivého a pravotočivého izoméru. Odlišuje sa od kyseliny mezovínnej a triviálne sa nazýva kyselina hroznová (po latinsky acidum racemicum; racemus = hrozno). Slovo racemický neskôr zmenilo svoj význam a stalo sa všeobecným termínom pre zmes enantiomérov 1:1 - racemát.

Víno a kyselina vínna

Tí, ktorí pijú víno, môžu kyselinu vínnu najčastejšie spozorovať ako „vínne kryštáliky“ - malé kryštály vínanu draselného, ktoré sa niekedy samovoľne tvoria na korkovom materiáli. Tieto tartaráty (vínany) sú neškodné, aj keď ich niektorí ľudia mylne pokladajú za kúsky skla.
Letisko Praha-Kbely

Rozhlasový vysielač

História letiska Kbely nie je spojená len s letectvom, ale aj s vysielaním rozhlasu. Prvé trvalé prenosy Radia Praha začali vysielaním zo stanu na letisku Kbely 18. mája 1923 o 20:15. Tým sa stalo Radio Praha druhou civilnou vysielačkou v Európe po BBC s pravidelným rozhlasovým vysielaním.

Súčasnosť

Od júla 1994 bolo letisko Praha-Kbely sídlom 6. základne dopravného letectva. Pri letisku fungujú ešte Vojenský technický ústav letectva a protivzdušnej obrany (od roku 1922) a Letecké múzeum Kbely (od 1968). K 1. júlu 2003 bola základňa premenovaná na 24. základňu dopravného letectva T.G. Masaryka.
Raketoplán

Raketoplán Buran

Program raketoplánov existoval aj v Sovietskom zväze. Uskutočnil sa však iba jeden bezpilotný kozmický let raketoplánu Buran v roku 1988. Potom bol projekt pre nedostatok prostriedkov a zložitú politickú situáciu zastavený. Raketoplán Buran mal niekoľko zaujímavých vlastností – napríklad dokázal vzlietnuť a pristáť v bezpilotnom režime na rozdiel od amerických raketoplánov. Nosná raketa Energija dokázala štartovať aj samostatne bez raketoplánu Buran.
Momignies

Obyvateľstvo

Obec má približne 5 261 obyvateľov (2010).
Ministerstvo pôdohospodárstva a rozvoja vidieka Slovenskej republiky

Ministerstvo pôdohospodárstva a rozvoja vidieka Slovenskej republiky predtým aj Ministerstvo  pôdohospodárstva Slovenskej republiky a Ministerstvo pôdohospodárstva, životného prostredia a regionálneho rozvoja Slovenskej republiky je jedno z ministerstiev Slovenska.

Komoditná burza

Ministerstvo pôdohospodárstva aktívne pôsobí v dianí na Komoditnej burze Bratislava.

Minister pôdohospodárstva

Ministerstvo  pôdohospodárstva riadi a za jeho činnosť zodpovedá minister  pôdohospodárstva, ktorého vymenúva a odvoláva prezident SR na návrh predsedu vlády SR.
Súčasná ministerka pôdohospodárstva je Gabriela Matečná od 23. marca 2016.

Štátny tajomník ministerstva  pôdohospodárstva

Súčasný štátny tajomník Ministerstva pôdohospodárstva a rozvoja vidieka je od 9.7.2010 Gabriel Csicsai. 
Medzi jeho povinnosti patrí zastupovať v neprítomnosti ministra v rozsahu jeho práv a povinností. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra. V odôvodnených prípadoch môže vláda určiť, že na ministerstve pôsobia dvaja štátni tajomníci. Minister určí, v ktorých otázkach a v akom poradí ho štátni tajomníci zastupujú.

História

Pod ministerstvo bola 1. júla 2010 včlenená dovterajšia agenda Ministerstva životného prostredia SR, ktoré bolo k tomuto dňu zrušené (zákon č. 37/2010 Z. z.). Ministerstvo bolo zákonom premenované na Ministerstvo pôdohospodárstva, životného prostredia a regionálneho rozvoja Slovenskej republiky.  
K 1. októbru 2010 po obnovení Ministerstva životného prostredia SR je ministerstvo znova vedené ako Ministerstvo pôdohospodárstva a rozvoja vidieka Slovenskej republiky (zákon č. 372/2010 Z. z.).
Saint-Généroux

Poloha

Obec má rozlohu 20,46 km². Najvyšší bod je položený 109 m n. m. a najnižší bod 57 m n. m.

Obyvateľstvo

Počet obyvateľov obce je 379 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roscanvel

Poloha

Obec má rozlohu 9,08 km². Najvyšší bod je položený 78 m n. m. a najnižší bod 0 m n. m.

Obyvateľstvo

Počet obyvateľov obce je 919 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teória VSEPR

Teória VSEPR je chemická teória, ktorá umožňuje predpovedať tvar molekúl podľa počtu elektrónových párov, ktoré obklopujú centrálny atóm zlúčeniny.
VSEPR je skratka odvodená od angl. Valence shell electron pair repulsion čo by sa do slovenčiny dalo preložiť ako (teória) odpudzovania elektrónových párov valenčnej vrstvy. Zriedkavejšie sa dá stretnúť aj s jej alternatívnym názvom Gillespieho-Nyholmova teória. Tento názov pochádza z mien jej dvoch hlavných tvorcov - Ronalda Gillespieho a Ronalda Nyholma.
Teória VSEPR hovorí o tom, že valenčné elektróny sa kvôli ich rovnakému náboju navzájom odpudzujú a preto nadobudnú tvar pri ktorom je toto vzájomné odpudzovanie čo najmenšie, čím sa teda mení aj celkový tvar molekuly.
Teória VSEPR je na rozdiel od orbitálovej hybridizácie, ktorá je založená na vlnovej funkcii, založená na pozorovateľnej hustote elektrónov a preto, aj keď obidve teórie hovoria o tvare molekúl, nie sú navzájom prepojené.

Určenie tvaru

VSEPR sa používa na určenie tvaru najmä jednoduchých a symetrických molekúl. 
Počet elektrónových párov sa určuje po nakreslení elektrónového štruktúrneho vzorca

Niektoré AX2E0 molekuly

Štruktúra v plynnej fáze trojatómových halogenidov kovov alkalických zemín (napríklad halogenidy vápnika, stroncia alebo bária; MX₂) nemajú lineárny tvar ako sa dá podľa teórie VSEPR predpokladať, ale lomený. Podľa Ronalda Gillepsieho je to spôsobené interakciou medzi ligandmi a nevalenčnými elektrómni centrálneho atómu.

Niektoré AX2E2 molekuly

Príkladom iného tvaru AX₂E₂ molekuly je oxid lítny (Li₂O), ktorý aj keď by mal mať lomený tvar má lineárny. Toto sa dá vysvetliť kvôli iónovým väzbám v molekule, kvôli ktorým sa atómy lítia navzájom silno odpudzujú. Ďalším príkladom je molekula H₃Si-O-SiH₃, kde je uhol medzi atómami kremíka a kyslíka 144,1 ° (pre porovnanie s ostatnými podobnými molekulami, Cl₂O  - 110,9 °; CH₃-O-H₃C - 111,7 °). Podľa Gillepsieho je uhol medzi týmito atómami práve taký kvôli vzájomnému odpudzovaniu relatívne veľkých -SiH₃ ligandov.

Niektoré AX6E1 molekuly

AX₆E₁ molekuly ako napríklad fluorid xenónový (XeF₆) a štvormocné katióny telúru a trojmocné katióny bizmutu, ako napríklad TeCl₆²⁻, TeBr₆²⁻, BiCl₆³⁻, BiBr₆³⁻, BiI₆³⁻ sú namiesto tvaru pentagonálnej pyramídy, predpokladaného teóriou VSEPR, v tvare osemstenu, pretože neväzbové elektrónové páry neovplyvňujú tvar molekuly v takej miere ako predpokladá teória VSEPR.
Uprising (singel)

Kompozícia

Skladbe je pripisovaný čiastočný vplyv hitu „Call Me“ od skupiny Blondie. Je to predovšetkým pre jej basovú linku a príležitostnými riffmi sólovej gitary. Na druhej strane existujú argumenty o tom, že kompozícia nahrávky „Uprising“ má viac spoločného s piesňu „Children of the Grave“ od skupiny Black Sabbath, z ktorej pôvodne vychádzala skladba „Call Me“ od Blondie. V periodikách sú od mnohých žurnalistov zmienky o tom, že „Uprising“ je podobná úvodnej hudbe seriálu Doctor Who, ale aj o tom, že vychádza z hitu „Doctorin' the Tardis“, ktorý v roku 1988 nahrala skupina KLF.
Cogny (Cher)

Poloha

Obec má rozlohu 16,69 km². Najvyšší bod je položený 236 m n. m. a najnižší bod 163 m n. m.

Obyvateľstvo

Počet obyvateľov obce je 39 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Black Friday (nakupovanie)

Black Friday (čierny piatok) je piatok po Dni vďakyvzdania v Spojených štátoch (vždy štvrtý piatok v novembri).
Čierny piatok sa považuje za začiatok predvianočnej nákupnej horúčky. V USA a Kanade väčšina veľkých obchodných reťazcov začína obdobie výpredajov za výrazne znížené ceny. V USA to nie je oficiálny sviatok, ale niektoré jeho štáty majú tzv. "Deň po Dni vďakyvzdania", kedy dávajú voľno štátnym zamestnancom (Arkansas, Kalifornia, Delaware, Florida, Georgia, Illinois, Indiana, Iowa, Kentucky, Maine, Maryland, Michigan, Minnesota, Nebraska, Nevada, New Hampshire, New Jersey, Nové Mexiko, Ohio, Oklahoma, Pensylvánia, Južná Karolína, Texas, Washington a Západná Virgínia). Postupne sa rozrástol na všeobecnú reklamnú akciu zameranú na zľavy.

Pomenovanie

Termín vznikol vo Philadelphii kvôli veľkému dopravnému zmätku, ktorý tam tradične nasledoval deň po dni vďakyvzdania. Počas 60. a 70. rokov 20. storočia sa rozšíril a dostal do širšieho povedomia. Dva dni nasledujúce po Dni vďakyvzdania označili policajti, vodiči autobusov a taxikári ako Black Friday (čierny piatok) a Black Saturday (čierna sobota) kvôli zmätkom a dopravným zápcham v uliciach.
Nakoľko toto označenie neznelo pozitívne a sotva bolo stimulom pre dobrý obchod, bolo prerokované obchodníkmi so zástupcom mesta Abe S. Rosenom (jeden z najskúsenejších PR manažérov v krajine). Ten odporučil zmeniť čierny piatok a čiernu sobotu na Big Friday a Big Saturday. Pokus však skončil neúspešne. Napriek tomu má mnoho obchodníkov námietky proti použitiu tak negatívneho termínu na označenie jedného z najdôležitejších nákupných dní v roku.
Existujú aj alternatívne teórie o vzniku označenia. Obchodné prevádzky sú väčšinu roka (január až november) tradične v strate a zisk prichádza v predvianočnom období po vďakyvzdaní. V starých účtovných knihách sa straty (záporné sumy) zaznamenávali červeným atramentom a čierny atrament ukazoval pozitívne sumy. Čierny piatok je podľa tejto teórie začiatok obdobia, kedy obchodníci už nemajú straty (červená) a namiesto toho majú zisk (čierna). Prvá zmienka o "black ink theory" ("teórii čierneho atramentu") sa objavila 28. novembra 1981 v Philadelphia Inquirer.

Kritika

Čierny piatok má u verejnosti veľkú odozvu, nakupujúci sú ochotní stáť hodiny v dlhých radoch a v okamihu otvorenia obchod "vziať útokom", preplniť jeho kapacitu a vnútri horúčkovito súperiť o obmedzený počet zlacneného tovaru. Občas dochádza k roztržkám, násiliu a k zraneniam.
Čierny piatok je kritizovaný ako sviatok konzumnej spoločnosti.
Nový rozmer dostal čierny piatok na internete, kde e-shopy ponúkajú rôzne zľavy až do pondelka (Cyber Monday), počas tzv. Cyber Week.
Kým si jedna skupina tento nákupný trend pochvaľuje, druhá zatracuje najmä marketing okolo tohto amerického sviatku. Na Slovensku totiž niektoré obchody umelo navyšujú ceny tovarov, aby ich počas Black Friday mohli znížiť. 
V minulosti trvala nákupná horúčka 24 hodín, zatiaľ čo dnes tento marketingový ťah používajú obchody niekoľko dní.
BlackPanther OS

Balíky

Pre blackPanther OS je dostupné veľké množstvo programových balíkov, ktoré sú kompatibilné s balíkmi: Mandriva alebo Fedora. Balíčkovací systém bol vyvinutý tak, aby mohol podľa potreby spolupracovať aj s vonkajšími balíčkami.
Železničná trať České Budějovice – Černý Kříž

Dejiny

Prevádzka na úseku do Kájova bola zahájená v roku 1891, do Novej Pece v roku 1892 a do Volarov v roku 1910. Úsek do Nového Údolia viedol na štátnu hranicu a ďalej do Haidmühle, kde v dôsledku politického usporiadania Európy po 2. svetovej vojne bola prevádzka v roku 1951 zastavená; teraz je časť za Novým Údolím múzejná s "ľudským pohonom". Na úseku Stožec - Nové Údolí nebola od roku 1977 do roku 1990 prevádzkovaná osobná doprava. V roku 1958 bola trať pri Lipne preložená ako dôsledok výstavby priehrady a pôvodná trať je čiastočne pod vodou.
Saint-Barthélemy-le-Meil

Poloha

Saint-Barthélemy-le-Meil má rozlohu 7,35 km². Najvyšší bod je položený 800 m n. m. a najnižší bod 340 m n. m.

Obyvateľstvo

Saint-Barthélemy-le-Meil má 211 obyvateľov (2009).
Graf vývoja obyvateľstva:
Zdroje: INSEE
Mravný zákon

Mravný zákon je zákon, ktorý prikazuje mravné dobro a zakazuje zlo. Slobodné, a preto zodpovedné rozhodnutie proti nemu je vina.
Fyziológia človeka

Fyziológia človeka alebo lekárska fyziológia je veda, zaoberajúca sa štúdiom fungovania ľudského organizmu. Patrí k základným odborom medicíny. Ako odbor nie je presne vymedzená a hraničí s ďalšími vedami, ako sú biochémia, molekulárna biológia, biofyzika, genetika, imunológia, anatómia a patologická fyziológia. Jej cieľom je pochopenie a vysvetlenie fyzikálnych, biochemických a biologických princípov fungovania procesov v ľudskom tele. Na úrovni základných procesov splýva so všeobecnou fyziológiou.
Hrad Hohenzollern

Hrad Hohenzollern je hrad nachádzajúci sa 50 kilometrov južne od nemeckého mesta Stuttgart.
Hrad bol od postavenia v 11. storočí dedičným sídlom nemeckého šľachtického rodu Hohenzollernovcov, neskorších nemeckých cisárov. Hrad je situovaný na vrchole kopca Hohenzollern vo výške 855 metrov nad morom. Roku 1423 bol hrad po 10 mesačnom obliehaní úplne zničený. Na mieste pôvodného zámku bol v rokoch 1454 až 1461 postavený väčší a monumentálnejší hrad. V tejto podobe hrad pretrval až do konca 18. storočia kedy sa zmenil na ruinu. Zo stredovekej podoby hradu sa do súčasnosti zachovala iba hradná kaplnka. Hrad bol znova prestavaný v rokoch 1846 až 1867 z iniciatívy pruského kráľa Fridricha Viliama IV. do v tej doby módnej neogotickej podoby.
Hrad slúžil rodu Hohenzollernovcov ako ceremoniálne sídlo a pripomienka slávy a starobylosti rodu,ale nie na bývanie, preto zostal hrad až do roku 1945 neobývaný. V súčasnosti patrí hrad do zoznamu kultúrnych pamiatok Nemecka. Hrad je jednou z najznámejších a najnavštevovanejších turistických pamiatok spolkového štátu Bádenska-Württemberska. V hrade sa nachádza cisárska koruna nemeckých cisárov.
Red Hat, Inc.

História

V roku 1993 Bob Young založil firmu ACC Corporation, ktorá predávala Linuxové a UNIXové softwarové príslušenstvo. V roku 1994 Marc Ewing vytvoril svoju vlastnú Linuxovú distribúciu a nazval ju Red Hat Linux. Ewing ju vydal v októbri a stala sa známou ako Halloween vydanie. Bob Young a Marc Ewing sa spojili do Red Hat Software, na čele s Bobom Youngom ako výkonným riaditeľom (CEO).
15. novembra 1999 Red Hat získal Cygnus Solutions. Jeden zo zakladateľov Cygnus, Michael Tiemann, sa stal technickým riaditeľom spoločnosti Red Hat a do roku 2008 viceprezidentom pre open source záležitosti. Neskôr Red Hat získal WireSpeed, C2Net a Hell's Kitchen Systems.
15. decembra 2009 bolo oznámené, že Red Hat bude platiť 8 800 000 dolárov na vyrovnanie sa v skupinovej žalobe, týkajúcej sa prepracovania finančných výsledkov od júla 2004.
NHL 2008/2009

Otvorenie sezóny v Európe

Základná časť odštartovala 4. a 5. októbra 2008 prvými štyrmi zápasmi v Európe. V O2 Arene v Prahe sa odohrali dve stretnutia medzi Tampa Bay Lightning a New York Rangers (1-2; 1-2). Paralelne s týmto dvojzápasom odštartovala sezóna aj v štokholmskej Globe Arene, kde proti sebe na dva dni nastúpili tímy Ottawa Senators a finalista posledného ročníka, Pittsburgh Penguins (3-4 PP; 3-1).

Platový strop

Pred sezónou sa zvýšila hodnota platového stropu o 6,4 milióna USD. Platový strop hráčov je tak v tejto sezóne na úrovni 56,7 milióna USD pre každý tím. Najlepšie plateným hráčom je Dany Heatley, ktorý zarába 10 mil. USD. Zo slovákov najviac zarába Zdeno Chára 7,5 mil USD.